Aalborgs Stifts Adresseavis, 1826-10-18
Den 21de August blev i Landsoverretten paadømt Sagen: Møller for Kammerjunker de Mylius til Bjørnsholm, contra: Amtsforvalter Assessor Caroe paa det Offentliges Vegne, Gundelach mødte for Kammeradvokatten, angaaende 2de paa Aagaard for resterende Skatter m.v. til Beløb 2140 Rbd. 20 12 s. S. og T. og 1254 Rbd. 23 s. Sølv efter Amtstuens Reqvisition foretagne Executionsforretninger. - Dom: De indankede Executionsforretninger bør ved Magt at stande, dog at der i de Summer, hvorfor der er sket Execution, afgaae 46 Rbd. 42 s. S. og T. Til Kammeradvocatens Fuldmægtig betaler Hovedappellanten Salair 20 Rbd. Sølv. S. D. Sagen: N. Lykke for Mad. Møller af N. Sundbye, med Laugværge, contra: Toldinspecteur, Secretair Petersen i Hjørring, angaaende nogle Vare, Jndstævnte har anholdt paa Landet for Appellantinden. - Dom: Den paaankede Politiretsdom bør ugyldig at være. - Ved Hjørring Kjøbstæds Politiret er dømt, at de anholdte Vare bør være forbrudte og tilfalde Anholderen. Processens Omkostninger ophævede. Den 28de August, Sagen: Actor, Otterstrøm, contra: N. Lykke, Defensor for Søren J. Knop m. fl. af Skagen, der tiltales for Helligbrøde. - Dom: Christen Bergen, Niels Eskildsen, Jens Eskildsen, Bøge Nielsen Krogh, Thomads Olesen og Hans Chr. Tversted bør for Actors Tiltale, og de øvrige Tiltalte med Undtagelse af Niels Hansen Svenske for videre Tiltale i denne Sag frie at være, dog at Sidstnævnte, og N. H. Svenskes Stærvboe, udrede Actionens Omkostninger. hver med 1/2. - Ved Skagen Byes Politiret er S. J. Knop, N. Froede, C. Lundholm, M. A. Bruun, B. Trane, N. Troldborg, T. Thomsen, N. A. Bruun, H. Madsen, P. Springsig, C. C. Lundholm, N. Christensen, J. Frantzen, H. Boyesen, N. Hedeled, S. C. Bødker, S. Jørgensen, N. H. Svenske, C. C. Bruun jun., C. Clausen, C. Leer, C. Jensen, N. Sjelland, N. S. Klarup, A. C. Bøyesen, K. Kruuse, C. S. Gayhede, S. Nielsen, P. Krogh, P. Kjelder, S. J. Kjelder, C. J. Kjelder, C. Bergen, N. og J. Eskildsen, B. N. Krogh, T. Olesen og H. C. Tversted tildømte at bøde hver 3 Lod Sølv, 1/2 til Politikassen og 2/3 til Stedets Fattigkasse. S. D. Sagen: Actor, Holm, contra: Bastrup, Defensor for Sognefoged Anders Jørgensen af Vesterhassing, der tiltales for Overhørighed af Øvrighedens Ordre. - Dom: Tiltalte bør for Actors Tiltale i denne Sag frie at være, og Actors og Defensors Salair udredes af det Offentlige. - Ved Kjær og Hvetboe Herreders Extraret er Tiltalte tildømt at betale 10 Rbd. Sølv til Aalborg Amts Fattigkasse; til Cancellieraad Spies 7 Rbd. 71 s. Sølv og Sagens Omkostninger. S. D. Sagen: Actor, Møller, contra: N. Lykke, Defensor for Jens Sørensen i Varde Arrest, der tiltales for at have forøvet et mordisk Overfald paa Jacob Henriksen Rasch af Sønder Vium Sogn. - Dom: Tiltalte bør for Actors videre Tiltale frie at være, dog at han udreder Actionens Omkostninger efter Herredstingsdommen. - Ved Nørre Herreds Extraret er Tiltalte tilfunden at halshugges og begraves paa Retterstedet, naar han ei turde fralægge sig Gierningen med Eed. S. D. Sagen: Actor, Møller, contra: Otterstrøm, Defensor for Skomagersvend Peder Hansen Wulff og Kone i Ringkjøbing, der tiltales, den Første for Tyverie og den Anden for Hælerie og Betlerie. - Dom: Ane Marie Nødskov bør for Actors videre Tiltale i denne Sag frie at være. Jøvrigt bør Bytingsdommen ved Magt at stande, dog at Straffetiden for P. H. Wulff bestemmes til 1 Aar. - Ved Ulfborg og Hind Herreders Extraret er P. H. Wulff tildømt at hensættes til Forbedringshuusarbeide i Viborg Tugt- og Forbedringshuus i 18 Maaneder, og hans Kone, A. M. Nødskov, at hensættes i Fængsel i 4 Uger, samt hver for sit Vedkommende at udrede Sagens Omkostninger. S. D. Sagen: Actor, Ørum, contra: F. Lykke, Defensor for Niels Andersen i Veile Arrest, der tiltales for 4de Gang forøvet Tyverie. - Dom: Bytingsdommen bør ved Magt at stande. - Ved Nørvang-Tørrild Herreders Extraret er Tiltalte tildømt at kagstryges og brændemærkes samt hensættes til Arbeide i Rasphuset sin Livstid, og udrede Actionens Omkostninger. S. D. Sagen, Actor, N. Lykke, contra: Holm, Defensor for Jens Johansen Ryberg i Aarhuus Arrest, der tiltales for 2den Gang begaaet simpelt Tyverie. - Dom: Bytingsdommen bør ved Magt at stande. - Ved Aarhuus Byes Extraret er Tiltalte tildømt at hensættes til Arbeide i Kjøbenhavns Rasphuus i 3 Aar, og at udrede Actionens Omkostninger. Hals. Den 12te October indkom S. P. Hansen af Aalborg fra Hou, ballastet. P. M. Johannsen af og fra Sønderborg med Frugt. - Afseilede, H. Evers af Jtzehoe til London med Havre. P. H. Haj af Nibe til Kjøbenhavn med saltede Sild. Den 13de indkom J. C. Friis af Aalborg fra Sæbye med Brænde. - Afseilede, H. Krohn af Aalborg til Grangemouth med Byg, Ærter og Oliekager. F. G. Krohn af Aalborg til London med Havre, Smør og Rapsæd. Den 14de indkom P. Hansen af og fra Flensborg med Kornbrændeviin og Stykgods. - Afseilede, N. F. Larsen af Hou til Korsøer med saltede Sild. H. P. Lausen af Aalborg til Frederikshavn med Stykgods. F. H. Sand af Aalborg til Kjøbenhavn med saltede Sild.